
VENDIM
Nr.335, datë 22.4.2020

PËR DISA NDRYSHIME DHE SHTESA NË VENDIMIN NR.967, DATË 25.10.2013, TË KËSHILLIT TË MINISTRAVE, “PËR MËNYRËN E ORGANIZIMIT E TË FUNKSIONIMIT TË KOMITETIT TË MENAXHIMIT TË INTEGRUAR TË MBETJEVE”

Në mbështetje të nenit 100 të Kushtetutës dhe të nenit 15, të ligjit nr.10463, datë 22.9.2011, “Për menaxhimin e integruar të mbetjeve”, të ndryshuar, me propozimin e ministrit të Turizmit dhe Mjedisit, Këshilli i Ministrave

VENDOSI:

Në vendimin nr.967, datë 25.10.2013, të Këshillit të Ministrave, bëhen këto ndryshime dhe shtesa:
1. Pika 2 ndryshohet, si më poshtë vijon:
 “2. Komiteti i Menaxhimit të Integruar të Mbetjeve kryesohet nga zëvendësministri që mbulon çështjet e mjedisit dhe në përbërje ka këta anëtarë:
a) Zëvendësministrin që mbulon çështjet e pushtetit vendor;
b) Zëvendësministrin që mbulon çështjet e mbrojtjes dhe të emergjencave civile;
c) Zëvendësministrin që mbulon financat dhe buxhetin;
ç) Zëvendësministrin që mbulon çështjet e infrastrukturës së mbetjeve;
d) Zëvendësministrin që mbulon çështjet e arsimit;
dh) Zëvendësministrin që mbulon çështjet e drejtësisë;
e) Zëvendësministrin që mbulon fushën e shëndetësisë;
ë) Zëvendësministrin që mbulon çështjet e integrimit evropian;
g) Zëvendësministrin që mbulon çështjet e bujqësisë; 
gj) Përfaqësuesin e kabinetit të ministrit të Shtetit për Mbrojtjen e Sipërmarrjes.”.
2. Pas pikës 9 shtohet pika 9/1, me këtë përmbajtje: 
 “9/1 Mbledhjet e Komitetit organizohen dhe asistohen nga sekretariati teknik, rol të cilin e kryen sektori teknik për mbetjet pranë ministrisë përgjegjëse për mjedisin.”.
3. Pika 10 ndryshohet, si më poshtë vijon:
 “10. Në mbledhjen e parë të çdo viti, Komiteti miraton programin e punës. Në rastet kur në Komitet paraqiten çështje të reja për diskutim, që lidhen me menaxhimin e integruar të mbetjeve apo me situatat emergjente mjedisore të krijuara, kryetari propozon rishikimin e programit dhe ia paraqet për miratim Komitetit.”.
Ky vendim hyn në fuqi pas botimit në Fletoren Zyrtare.

